APSTIPRINĀTS

ar SIA „Latvijas Nacionālais sporta centrs”

Iepirkumu komisijas 2023. gada 31. jūlija

lēmumu (protokols Nr.1)

komisijas priekšsēdētāja

*(personiskais paraksts)*

D.Piļeva

SIA „Latvijas Nacionālais sporta centrs"

**IEPIRKUMA PIL 9. panta kārtībā**

“Saimniecības preču, remontmateriālu un dārzkopības preču piegāde”

NOLIKUMS

Iepirkuma identifikācijas **Nr.** **LNSC 2023/10**

Rīga, 2023

# Vispārīga informācija par iepirkumu

## Iepirkuma identifikācijas (turpmāk – ID) numurs: LNSC 2023/10

## Informācija par pasūtītāju

|  |  |
| --- | --- |
| Pasūtītāja nosaukums: | SIA „Latvijas Nacionālais sporta centrs” |
| Adrese: | Augšiela 1, Rīga, LV 1009, Latvija |
| Reģistrācijas numurs: | 50003140671 |
| Plānotās piegādes sniegšanas vieta/-as | Augšiela 1, Rīga, LV-1009, Latvija; Oskara Kalpaka prospekts 16, Jūrmala, LV-2010, Latvija; Šveices iela 13, Sigulda, LV-2150, Latvija; Roberta Feldmaņa iela 11, Mežaparks, Rīga, LV-1014, Latvija |
| Tālruņa numurs: | +371 25422121 |
| Mājas lapas adrese: | [www.lnsc.lv](http://www.lnsc.lv)  |
| e-pasts: | info@lnsc.lv  |
| Darba laiks: | Darba dienās no plkst.8:30 līdz 17:00, pārtraukums no 12:00 līdz 12:30 |

**1.2.1.** Pasūtītāja kontaktpersona, kura sniedz organizatorisku informāciju par Iepirkumu, – Dana Piļeva, projekta vadītāja, telefons:+ 371 22132211, e-pasts: dana.pileva@lnsc.lv.

**1.2.2**. **Iepirkumu komisija** izveidota ar SIA „Latvijas Nacionālais sporta centrs” valdes 2023. gada 22. februārī izdoto Rīkojumu Nr. 1-3/LNSC/2 “Par iepirkumu komisijas izveidi”.

## Pretendents: piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.[[1]](#footnote-2)

## Piedāvājuma iesniegšanas un atvēršanas vieta, datums, laiks un kārtība

**1.4.1. Piedāvājuma iesniegšanas vieta, kārtība, datums un laiks**

**1.4.1.1.** piedāvājumus piegādātāji var iesniegt, sākot ar Iepirkuma izziņošanas dienu, līdz **2023. gada 10. augustam plkst. 9:00** EIS e-konkursu apakšsistēmā.

**1.4.1.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.**

**1.4.1.3.** Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.

**1.4.1.4.** piedāvājums, izņemot Iepirkuma nolikuma 1.4.1.3.apakšpunktā minēto gadījumu, paliek pasūtītāja rīcībā un netiek atdots atpakaļ pretendentam.

**1.4.2. Piedāvājuma atvēršanas vieta, kārtība, datums un laiks**

1.4.2.1. Piedāvājumu atvēršana sākas 2023. gada 10. augustā plkst. 13:00 EIS e-konkursu apakšsistēmā.

1.4.2.2. Iesniegto piedāvājumu atvēršanas procesam Pretendents var sekot līdzi tiešsaistes režīmā EIS e-konkursu apakšsistēmā

## Piedāvājumu šifrēšana

1.5.1. Elektronisko iepirkumu sistēmas e-konkursu apakšsistēma nodrošina piedāvājumu pirmā līmeņa šifrēšanu.

1.5.2. Ja pretendents piedāvājuma datu aizsardzībai izmantojis piedāvājuma papildu šifrēšanu (saskaņā ar 1.6.1.3.apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

## Piedāvājuma iesniegšanas prasības

1.6.1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:

**1.6.1.1.** izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas;

**1.6.1.2.** sagatavojot dokumentus ārpus EIS e-konkursu apakšsistēmas un augšupielādējot sistēmas attiecīgajās vietnēs, pretendents ir atbildīgs par aizpildāmo dokumentu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām;

**1.6.1.3.** elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli, pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām;

**1.6.1.4.** Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.Ja piedāvājums saturēs kādu no šajā punktā minētajiem riskiem, tas netiks izskatīts.

**1.6.2. Piedāvājuma noformējums**

Sagatavojot piedāvājumu, pretendents ievēro, ka:

**1.6.2.1.** Pieteikuma veidlapa, tehniskais piedāvājums un finanšu piedāvājums jāaizpilda tikai elektroniski, EIS e-konkursu apakšsistēmā atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.

**1.6.2.2.** Iesniedzot piedāvājumu, pretendents pēc izvēles ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu) paraksta vismaz pretendenta pieteikumu. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā).

**1.6.2.3.** piedāvājums jāsagatavo latviešu valodā. Piedāvājumā iekļautos trešo pušu izsniegtus (sagatavotus) dokumentus (izglītību apliecinošus dokumentus, sertifikātus, licences, apliecinājumus, katalogus u.tml.) var iesniegt citā valodā. Šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību. Pretējā gadījumā Komisija ir tiesīga uzskatīt, ka attiecīgais atlases vai kvalifikācijas dokuments nav iesniegts;

**1.6.2.4.** apliecinājumu par tulkojuma pareizību sagatavo saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Iesniedzot piedāvājumu vai pieteikumu, kandidāts vai pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu;

**1.6.2.5.**  pretendenta iesniegtajos dokumentos pretendenta nosaukumam jābūt juridiski pareizam. Pretējā gadījumā Komisijai ir tiesības uzskatīt, ka dokuments, kurā norādīts nepareizs (neprecīzs) pretendenta nosaukums, nav iesniegts;

**1.6.2.6.** ja kādu no Iepirkuma nolikuma 3.1.1, 3.1.2., 3.1.3.apakšpunktā minētajiem dokumentiem ir izdevusi 1961.gada 5.oktobra Hāgas konvencijas par ārvalstu publisko dokumentu legalizācijas prasības atcelšanu dalībvalsts iestāde, tam ir jābūt pievienotam *APOSTILLE* apliecinājumam. Pārējo valstu iestāžu izsniegtajiem dokumentiem ir jābūt konsulāri legalizētiem izcelsmes valstī un Latvijas Republikā. Konsulārā legalizācija un dokumentu legalizācija ar *APOSTILLE* saskaņā ar Dokumentu legalizācijas likumu nav nepieciešama publiskiem dokumentiem, kurus ir izsniegusi Eiropas Savienības dalībvalsts, Eiropas Ekonomikas zonas valsts vai Šveices Konfederācija;

**1.6.2.7.** dokumenta kopiju iegūst, nokopējot vai citādā tehniskā veidā iegūstot oriģināla faksimilattēlu ar visām dokumenta oriģināla grafiskajām un citām īpatnībām;

**1.6.2.8.** dokumenta kopijas pareizību apliecina ar apliecinājuma uzrakstu, kuru sagatavo saskaņā ar Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”;

**1.6.2.9.** ja tādi dokumenti, ar kuriem pretendents var apliecināt, ka uz viņu neattiecas Iepirkuma nolikuma 3.1.apakšpunktā minētie apstākļi, attiecīgajā valstī netiek izdoti vai ar šiem dokumentiem nepietiek, lai apliecinātu, ka uz pretendentu neattiecas Iepirkuma nolikuma 3.1.apakšpunktā minētie apstākļi, šādus dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar pretendenta vai Iepirkuma nolikuma 3.1.4.apakšpunktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai pretendenta valstī, kurā tas ir reģistrēts vai kurā atrodas pastāvīgā dzīvesvieta.

**1.6.3. Piedāvājumā iekļaujamie dokumenti**

**1.6.3.1.** Vispārējie nosacījumi pretendenta dalībai Iepirkumā (tostarp iesniedzamie dokumenti) ir pieejami EIS [www.eis.gov.lv](http://www.eis.gov.lv) e-konkursu apakšsistēmā šī Iepirkuma sadaļā.

**1.6.3.2.** Lai apliecinātu savu dalību iepirkuma procedūrā, pretendentam jāiesniedz Iepirkuma **pieteikums,** saskaņā ar EIS e-konkursu apakšsistēmā šī Iepirkuma sadaļā publicēto veidlapu;

**1.6.3.3.** Pieteikumā, atbilstoši Iepirkumu uzraudzības biroja sniegtajam skaidrojumam (https://www.iub.gov.lv/lv/skaidrojums-par-mazajiem-un-videjiem-uznemumiem) un Eiropas Komisijas 2003.gada 6.maija Ieteikumam par mazo un vidējo uzņēmumu definīciju (OV L124, 20.5.2003.) jānorāda, kādam statusam atbilst pretendents – mazajam vai vidējam uzņēmumam.

**1.6.3.4.** pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām;

**1.6.3.5.** pretendenta kvalifikācijas dokumenti, kas minēti Iepirkuma nolikuma 3.3.apakšpunktā (ārvalstu komersantiem papildus jāiesniedz dokumenti, kas minēti Iepirkuma nolikuma 3.1.1.un 3.1.4.apakšpunktā);

**1.6.3.6.** aizpildīts tehniskais piedāvājums (saskaņā ar EIS e-konkursu apakšsistēmā šī Iepirkuma sadaļā publicēto veidlapu);

**1.6.3.7.** aizpildīts finanšu piedāvājums (saskaņā ar EIS e-konkursu apakšsistēmā šī Iepirkuma sadaļā publicēto veidlapu).

**1.6.3.8.** ja pretendents piedāvājumā norāda personu, uz kuras iespējām tas balstās, lai apliecinātu, ka pretendenta kvalifikācija atbilst Iepirkuma nolikuma 3.3.apakšpunktā noteiktajām pretendentu kvalifikācijas prasībām, pretendents iesniedz attiecīgās personas apliecinājumu par sadarbību Iepirkuma līguma izpildē vai pretendenta un šīs personas vienošanos par sadarbību Iepirkuma līguma izpildē.

## Iepirkuma nolikuma pieejamība:

**1.7.1.** Iepirkuma nolikums un atbildes uz ieinteresēto piegādātāju jautājumiem ir publiski pieejamas EIS [www.eis.gov.lv](http://www.eis.gov.lv) e-konkursu apakšsistēmā šī Iepirkuma sadaļā.

**1.7.2.** Ieinteresētais piegādātājs EIS e-konkursu apakšsistēmā šī Iepirkuma sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[[2]](#footnote-3)

**1.7.3.** Ja Iepirkuma nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.

**1.7.4.** Pretendents **jautājumus par Iepirkuma nolikumā iekļautajām prasībām var iesniegt EIS e-konkursu apakšsistēmā**,šī Iepirkuma sadaļā, izmantojot sistēmas piedāvātos rīkus, ja tas ir reģistrējies EIS kā piegādātājs. Uz jautājumiem, kas saņemti ārpus EIS e-konkursu apakšsistēmas, atbildes netiks sniegtas. Mutvārdos sniegtā informācija iepirkuma procedūras ietvaros nav saistoša.

**1.7.5.** Paziņojumu par atbildēm uz ieinteresēto piegādātāju jautājumiem u.c. izmaiņām ieinteresētās personas, kas reģistrējušās kā Iepirkuma nolikuma saņēmēji, saņem uz norādītājām e-pasta adresēm.

**1.7.6.** Ja ieinteresētais piegādātājs ir laikus pieprasījis papildu informāciju, Iepirkuma komisija to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.

**1.7.7.** Papildu informāciju, ja tā pieprasīta laikus, ievieto pircēja profilā, kur ir pieejami Iepirkuma dokumenti, norādot uzdoto jautājumu.

**1.7.8.** pretendents drīkst iesniegt piedāvājumu par vienu vai visām daļām;

**1.7.9.** pretendents nedrīkst iesniegt piedāvājuma variantus;

**1.7.10.** ja informācijas apmaiņa starp pasūtītāju un pretendentiem notiks, izmantojot elektroniskos dokumentus, kas parakstīti ar drošu elektronisko parakstu un apstiprināti ar laika zīmogu, pretendentiem saskaņā ar Ministru kabineta 2005.gada 28.jūnija noteikumu Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” 17.punkta prasībām ir pienākums 1 (vienas) darbdienas laikā atsūtīt paziņojumu pasūtītājam par elektronisko dokumentu saņemšanu.

# Informācija par Iepirkuma priekšmetu

## Iepirkuma priekšmeta īss apraksts un apjoms

**2.1.1.** Iepirkuma priekšmets ir dažādu saimniecības preču, kas atbilst Iepirkuma nolikuma 2.1.2.punktā uzskaitītajiem CPV kodiem (turpmāk – Preces) piegāde saskaņā ar Tehnisko specifikāciju (Iepirkuma nolikuma 2. pielikums) un iepirkuma līguma (Iepirkuma nolikuma 3. pielikums) noteikumiem. Iepirkums tiek veikts Publisko iepirkumu likuma 9. panta kārtībā.

**2.1.2.** Iepirkuma nomenklatūras CPV kodi: 44000000-0 (Būvkonstrukcijas un materiāli, būvniecības palīgmateriāli (izņemot elektroierīces), 31000000-6 (Elektriskie mehānismi, aparāti, iekārtas un palīgmateriāli; apgaismojums); 24000000-4 (Ķīmiskie produkti); 19000000-6 (Āda un audumi, plastmasas materiāli un gumija); 44521100-9 (slēdzenes); 34911100-7 (ratiņi); 44621100-0 (radiatori): 39714100-1 (ventilatori): 44523300-5 (piederumi); 03143000-5 (jauktās saimniecības preces (izņemot tualetes papīrs un ziepes)); 39299000-4 (Stikla trauki); 44619100-3 (kastes); 37411000-2 (ziemas inventārs); 44512940-3 (Instrumentu komplekti); 19640000-4 (Polietilēna maisi un maisiņi atkritumiem); 39800000-0 (Tīrīšanas un spodrināšanas līdzekļi); 39224000 (slotas birstes) 44531400-5 (Skrūves); 44192200-4 (Naglas); 18441000-2 (vasaras cepures); 31521100-5 (Galda lampas); 31521000-4 (Lampas); 18444200-5 (Aizsargķiveres (galvas aizsardzībai); 44522000-5 (Skavas, slēdzeņu detaļas un atslēgas); 22852100-8 (Aktu vāki); 44812310-1 (Krāsu komplekti); 44810000-1 (Krāsas); 44423340-6 (Stiepļu trošu piederumi preču pārvietošanai); 44511110-9 (Lāpstas); 32354800-7 (Iesaiņojamā plēve); 24951200-7 (Eļļas piedevas); 44812210-0 (Eļļas krāsas); 09211630-6 (Pretkorozijas eļļas); 44233000-2 (Trepes); 44423200-3 (Kāpnes); 30237252-0 (Saspiests gaiss aerosolā); 24113200-1 (Saspiestais gaiss); 44300000-3 (Kabeļi, stieples un saistītie izstrādājumi); 44522100-6 (Skavas); 39224100-9 (Slotas); 44165100-5 (Šļūtenes); 39241000-3 (Naži un šķēres); 44511340-0 (Grābekļi); 44511100-6 (Lāpstas un liekšķeres); 03111000-2 (Sēklas); 24453000-4 (Herbicīdi); 09112200-9 (Kūdra); 42924790-3 (Nepatīkama aromāta novēršanas aparāti); 39525500-3 (Moskītu tīkli); 03115000-0 (Augu izejvielas); 31600000-2 (Elektriskās iekārtas un aparāti); 24959100-2 (Aerosoli); 39515000-5 (Aizkari, priekškari, lambrekeni un drēbes aizlaidnes); 39531000-3 (Paklāji); 39221110-1 (Māla trauki); 39221200-9 (Galda piederumi); 44424200-0 (Līmlente); 24320000-3 (Organiskās ķīmijas pamatvielas); 24310000-0 (Neorganiskās ķīmijas pamatvielas); 39226300-5 (Spoles); 39541130-6 (Auklas); 16160000-4 (Dažāda dārzkopības tehnika).

**2.1.3.** Detalizēta Iepirkuma priekšmeta tehniskā specifikācija ir noteikta attiecīgajā Iepirkuma nolikuma 2.pielikumā “Tehniskā specifikācija”.

**2.1.3.1.** Iepirkuma priekšmets nav sadalīts daļās.

**2.1.4.** Pretendents drīkst iesniegt tikai vienu piedāvājumu vienā variantā.

## Tehniskais piedāvājums jāsagatavo un jāiesniedz EIS e-konkursu apakšsistēmā šā Konkursa sadaļā saskaņā ar Tehnisko specifikāciju (Iepirkuma nolikuma 2.pielikums). Pretendentam tehniskajā piedāvājumā jāiekļauj un jāiesniedz:

## Pretendenta apliecinājums, ka Pretendents apņemas nodrošināt visu Preču, kas atbilst Iepirkuma nolikums 2.1.2.punktā norādītajiem CPV kodiem, piegādi atbilstoši Iepirkuma nolikuma, Tehniskās specifikācijas un vispārīgās vienošanās prasībām;

## Informācija par iepirkuma līguma izpildes atbildīgo personu – vārds, uzvārds, telefona numurs, e-pasta adrese;

## cita informācija, ko Pretendents uzskata par nepieciešamu norādīt.

## Tehniskajā piedāvājumā nedrīkst iekļaut un iepirkuma līguma izpildē tieši vai pakārtoti nedrīkst izmantot materiālus, iekārtas, pakalpojumus un/vai iesaistītas personas, kam piemērotas un/vai uz kurām attiecināmas starptautiskās, Eiropas Savienības vai nacionālās sankcijas vai būtisku finanšu un kapitāla tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankcijas.

## Iepirkuma līguma izpildes noteikumi

## Iepirkuma līguma izpildes vieta/-as: Augšiela 1, Rīga, LV-1009, Latvija; Oskara Kalpaka prospekts 16, Jūrmala, LV-2010, Latvija; Šveices iela 13, Sigulda, LV-2150, Latvija; Roberta Feldmaņa iela 11, Mežaparks, Rīga, LV-,1014, Latvija.

## Ar Iepirkuma uzvarētāju tiks slēgts attiecīgs Iepirkuma līgums atbilstoši Iepirkuma nolikuma 3.pielikumā iekļautajam līguma projektam.

## Paredzamais iepirkuma līguma (vispārīgās vienošanās) darbības laiks ir līdz pušu saistību pilnīgai izpildei. Iepirkuma priekšmeta izpildes termiņš ir līdz 12 (divpadsmit) mēneši no vispārīgās vienošanās spēkā stāšanās dienas vai līdz vispārīgās vienošanās līgumcenas apguvei, atkarībā no tā, kurš no apstākļiem iestājas pirmais. Vispārīgās vienošanās līgumcena nepārsniedz 41 999,99 EUR (bez PVN).

# Pretendentu kvalifikācijas prasības un atbilstību apliecinošie dokumenti un informācija

## Komersanta/Ārvalstu komersanta iesniedzamie dokumenti

* + 1. Kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši attiecīgās valsts normatīvo aktu prasībām;
		2. Pretendentam, kuram būtu piešķiramas Iepirkuma līguma slēgšanas tiesības, 10 (desmit) darba dienu laikā pēc Komisijas pieprasījuma jāiesniedz attiecīgās ārvalsts kompetentās institūcijas izziņa (oriģināls vai apliecināta kopija), kas apliecina, ka tam nav pasludināts maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai tas tiek likvidēts, kā arī pretendents nav ārzonā reģistrēta juridiskā persona vai personu apvienība.

*Komisija šādus dokumentus pieņem un atzīst, ja tie izdoti ne agrāk kā 6 (sešus) mēnešus pirms to iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.*

*Pretendentam šajā apakšpunktā minēto izziņu ir tiesības ietvert piedāvājumā;*

* + 1. Pretendentam 10 (desmit) darbdienu laikā pēc Komisijas pieprasījuma jāiesniedz attiecīgās ārvalsts kompetentās institūcijas izziņa (oriģināls vai apliecināta kopija), kas apliecina, ka tam attiecīgajā ārvalstī, kurā tas ir reģistrēts vai kurā atrodas tā pastāvīgā dzīvesvieta piedāvājumu iesniegšanas termiņa pēdējā un dienā, kad pieņemts lēmums par iespējamu Iepirkuma līguma slēgšanas tiesību piešķiršanu nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 EUR (viens simts piecdesmit *euro*).

*Komisija šādus dokumentus pieņem un atzīst, ja tie izdoti ne agrāk kā 6 (sešus) mēnešus pirms to iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.*

* + 1. Iepirkuma nolikuma 3.1.1., 3.1.2., 3.1.3..apakšpunktā norādītie dokumenti jāiesniedz:
			1. visiem personu apvienības dalībniekiem, ja pretendents ir personu apvienība;
			2. personālsabiedrībai, ja pretendents ir personālsabiedrība;
			3. komersantam (“mātes uzņēmumam”), kuram ir izšķirošā ietekme uz pretendentu, ja pretendents ir komersanta filiāle, kura reģistrēta Latvijā;
			4. un citām Publisko iepirkumu likumā noteiktajām personām.
		2. Ja Pretendents balstās uz citu personu iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura, tad Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumus, kuru izpildei attiecīgās spējas ir nepieciešamas.
		3. Ja piedāvājumu iesniedz piegādātāju apvienība, Pretendenta pieteikumu dalībai iepirkuma procedūrā paraksta piegādātāju apvienības galvenais dalībnieks, kurš ir pilnvarots parakstīt piedāvājumu un citus dokumentus, rīkoties piegādātāju apvienības dalībnieku vārdā, parakstīt Iepirkuma līgumu. Vienošanās dokumentā jānorāda katra piegādātāju apvienības dalībnieka darbu veikšanas daļa procentos un katra dalībnieka atbildības apjoms.
		4. Pretendents savā piedāvājumā norāda visus tos apakšuzņēmējus (t.sk. apakšuzņēmēja apakšuzņēmējus), kas sniegs pakalpojumus vismaz EUR 10 000,00 bez PVN apmērā un katram apakšuzņēmējam izpildei nododamo iepirkuma līguma daļu.

## Komisijas patstāvīgi iegūstamā informācija:

* + 1. Komisija pārbauda vai pretendents – Latvijas Republikas Uzņēmumu reģistra Komercreģistrā reģistrēts komersants – ir reģistrēts Uzņēmumu reģistra Komercreģistrā; Pretendentam ir tiesības pievienot piedāvājumam dokumentu (apliecinātu kopiju), kas apliecina, ka pretendents ir reģistrēts Latvijas Republikas Uzņēmumu reģistra Komercreģistrā;
		2. Komisija iegūst informāciju par to, vai pretendentam, kuram būtu piešķiramas Iepirkuma līguma slēgšanas tiesības (neatkarīgi no tā reģistrācijas valsts vai pastāvīgās dzīvesvietas), nav pasludināts maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai tas tiek likvidēts, kā arī pretendents nav ārzonā reģistrēta juridiskā persona vai personu apvienība;
		3. Komisija iegūst informāciju par to, vai pretendentam, kuram būtu piešķiramas Iepirkuma līguma slēgšanas tiesības piedāvājumu iesniegšanas termiņa pēdējā dienā un dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz EUR 150 (viens simts piecdesmit *euro*);
		4. Komisija 3.2.1., 3.2.2. un 3.2.3.apakšpunktā minēto informāciju iegūst arī par personālsabiedrību, ja pretendents ir personālsabiedrība, par katru pretendenta dalībnieku, ja pretendents ir personu apvienība, kā arī par komersantu (“mātes uzņēmumu”), kuram ir izšķirošā ietekme uz pretendentu, ja pretendents ir komersanta filiāle, kura reģistrēta Latvijā;
		5. Ja Komisijas rīcībā nonāk informācija, ka Iepirkuma procedūras dokumentu sagatavotājs (pasūtītāja amatpersona vai darbinieks), Iepirkuma komisijas loceklis vai eksperts Publisko iepirkumu likuma [25.panta](https://likumi.lv/ta/id/287760-publisko-iepirkumu-likums#p25) pirmās un otrās daļas izpratnē ir saistīts ar pretendentu, kuram būtu piešķiramas Iepirkuma līguma slēgšanas tiesības, vai ir ieinteresēts kāda pretendenta, kuram būtu piešķiramas Iepirkuma līguma slēgšanas tiesības, izvēlē un, ja Komisija konstatē Iepirkuma nolikuma apakšpunktā minēto apstākļu esamību un pasūtītājam nav iespējams novērst šo situāciju ar mazāk pretendentu ierobežojošiem pasākumiem, Komisija pretendentu, kuram būtu piešķiramas Iepirkuma līguma slēgšanas tiesības, izslēdz no dalības Iepirkumā.
		6. Attiecībā uz pretendentu, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas nolikumā, kā arī uz apvienības dalībnieku, ja pretendents ir apvienība, un citām Publisko iepirkumu likumā noteiktajām personām nav iestājies kāds no Publisko iepirkumu likuma 9.panta astotajā daļā noteiktajiem pretendentu izslēgšanas gadījumiem.
		7. Komisija pārbauda vai attiecībā uz pretendentu, kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, nav noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs līguma izpildi.

## Prasības par pretendenta kvalifikāciju, pieredzi un atbilstību apliecinošie dokumenti:

*2.tabula*

|  |  |
| --- | --- |
| **Prasība** | **Dokumenti un informācija** |
| **3.3.1.** Pretendentam pēdējo 3 (trīs) gadu laikā (2020., 2021., 2022. gadā un 2023. gadā līdz piedāvājumu iesniegšanas dienai) ir pieredze vismaz 2 (divos) darījumos (līgumos), kuru ietvaros pretendents ir veicis saimniecības preču piegādi un vismaz vienā no šiem darījumiem (līgumiem) kopējā veikto preču piegādes vērtība ir vismaz 40 000,00 EUR (četrdesmit tūkstoši *euro*) bez PVN.Ja Pretendents ir piegādātāju apvienība, tad kopā apvienības dalībniekam ir jāatbilst šajā punktā noteiktajai prasībai. Pretendents, lai apliecinātu savu profesionālo pieredzi, nevar balstīties uz citas personas (apakšuzņēmēja) iespējām piegādē (piegāde šī punkta izpratnē - Preču legālā iegūšanā un atsavināšanā gala pasūtītājam). | Pretendenta vai pilnvarotās personas parakstīts pieredzes apliecinājums (apraksts), kas apliecina tā iepriekšējo pieredzi, aizpildot Pieredzes apliecinājuma veidlapu (Nolikuma 4.pielikums).Pieredzes apliecinājumam jāpievieno dokumenti, kas apliecina profesionālās pieredzes apliecinājumā norādīto pieredzi (piemēram, piegādes dokumenti, pasūtītāju atsauksmes vai citi dokumenti, no kuriem nepārprotami secināms, ka Pretendents (vai piegādātāju apvienības konkrētais dalībnieks, ja pretendents ir piegādātāju apvienība) ir veicis pieredzes apliecinājumā norādīto Preču piegādi).*Šajā punktā norādītajās dokumentu kopijās esošo informāciju attiecībā uz Pretendenta pieredzi un pieredzi ārvalstīs var apliecināt arī ar alternatīviem dokumentiem.* |

# Piedāvājuma vērtēšana un piedāvājuma izvēles kritērijs

## Piedāvājuma iesniegšanas veida un noformējuma pārbaude

**4.1.1.** ja piedāvājums neatbilst Iepirkuma nolikuma 1.4. un/vai 1.6. apakšpunktā noteiktajām prasībām, Komisija ir tiesīga izslēgt pretendentu no turpmākās dalības Iepirkumā, pieņemot lēmumu par tā piedāvājuma tālāku neizskatīšanu.

## Pretendenta kvalifikācijas pārbaude

1. Pretendenta kvalifikācijas pārbaudes laikā Komisija veic pretendenta iesniegto dokumentu un/vai Komisijas patstāvīgi par katru pretendentu iegūstamās informācijas pārbaudi, lai pārliecinātos, vai pretendents atbilst Iepirkuma nolikuma prasībām.
2. Pretendents, kuru Komisija atzinusi par neatbilstošu Iepirkuma nolikumā noteiktajām pretendenta kvalifikācijas prasībām, tiek izslēgts no turpmākās dalības Iepirkumā un tā piedāvājums tālāk netiek izskatīts.
3. Ja Komisija, patstāvīgi pārbaudot Iepirkuma nolikuma 3.2.1., 3.2.2., 3.2.3., 3.2.4., 3.2.5. un 3.2.6.apakšpunktā minēto informāciju, konstatē, ka pretendents, kuram atbilstoši Iepirkuma nolikumā noteiktajām prasībām būtu piešķiramas Iepirkuma līguma slēgšanas tiesības, neatbilst šajos apakšpunktos izvirzītajām prasībām vai arī Komisijas konstatē Iepirkuma nolikuma 3.2.7.apakšpunktā noteikto apstākļu esību vai arī pretendents, kuram atbilstoši Iepirkuma nolikumā noteiktajām prasībām būtu piešķiramas Iepirkuma līguma slēgšanas tiesības, pēc Komisijas pieprasījuma noteiktajā termiņā neiesniedz Iepirkuma nolikuma 3.1.2., 3.1.3. un 3.1.4.apakšpunktā noteiktos dokumentus, Komisija izslēdz pretendentu no turpmākas dalības Iepirkumā un tā piedāvājumu neizskata.
4. Komisija ir tiesīga pretendentu kvalifikācijas pārbaudi veikt tikai tiem pretendentiem, kuriem būtu piešķiramas līguma (vispārīgās vienošanās) slēgšanas tiesības.

## Piedāvājuma pārbaude un vērtēšana

4.3.1.Komisija veic pretendenta tehniskā piedāvājuma atbilstības pārbaudi, Nolikuma, tostarp Iepirkuma nolikuma 2.2. un2.3. punktā un Tehniskajā specifikācijā izvirzītajām prasībām.

Pretendenta piedāvājums tiek izslēgts no dalības Iepirkumā, ja Komisija konstatē, ka nav iesniegti tehniskā piedāvājuma dokumenti vai tie un to saturs neatbilst Iepirkuma nolikuma un/vai Tehniskās specifikācijas prasībām.

4.3.2. Ja piedāvājumā ietvertie materiāli, iekārtas, pakalpojumi tiks iekļauti sankciju sarakstos pēc piedāvājumu iesniegšanas termiņa beigām, Pasūtītājs lūgs Pretendentam Pasūtītāja norādītājā termiņā, kas nevar būt mazāks par 5 (piecām) darba dienām, nomainīt šādus materiālus, iekārtas, pakalpojumus.

4.3.3. Ja Pasūtītāja noteiktajā termiņā Pretendents nav veicis materiālu, iekārtu, pakalpojumu nomaiņu, Pretendenta piedāvājums tiks noraidīts. Pasūtītājs ir tiesīgs pagarināt nomaiņas termiņu, ja Pretendentam objektīvi nav iespējams veikt nomaiņu Pasūtītāja noteiktajā termiņā un Pretendents par to laicīgi ir paziņojis Pasūtītājam.

## Piedāvājuma izvēle un piedāvājuma izvēles kritērijs

4.4.1. Piedāvājuma izvēles kritērijs saimnieciski visizdevīgākais piedāvājums, kuru noteiks, ņemot vērā tikai pretendenta atbilstību Iepirkuma nolikuma prasībām. Komisija par saimnieciski visizdevīgāko piedāvājumu atzīs vismaz 2 (divus), bet ne vairāk kā 4 (četrus) Iepirkuma nolikuma prasībām atbilstošus piedāvājumus.

# Iepirkuma līguma projekts, tā sagatavošanas un noslēgšanas kārtība

5.1. Iepirkuma līguma projektu skatīt Iepirkuma nolikuma 3.pielikumā.

5.2. Komisija par uzvarētāju iepirkumā atzīst pretendentu, kurš izraudzīts atbilstoši šajā nolikumā noteiktajām prasībām un kritērijiem un nav izslēgts no dalības iepirkumā.

5.3. Pēc lēmuma pieņemšanas par iepirkuma procedūras rezultātiem, Pasūtītājs, 3 (trīs) darba dienu laikā informē visus pretendentus par iepirkuma rezultātiem un iepirkuma līguma slēgšanas tiesības ieguvušo pretendentu, kā arī savā pircēja profilā nodrošina brīvu un tiešu elektronisku piekļuvi Komisijas lēmumam, ar kuru tika noteikts uzvarētājs.

5.4. Pasūtītājs slēdz iepirkuma līgumu saskaņā ar Publisko iepirkumu likuma 60.panta prasībām ar Komisijas izraudzīto pretendentu.

5.5. Ja Pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, Pasūtītājs ir tiesīgs pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt konkursu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Pasūtītājs pieņem lēmumu pārtraukt konkursu, neizvēloties nevienu piedāvājumu.

10.7. Ja būs iesniegti vairāk kā 4 saimnieciski izdevīgākie piedāvājumi, Pasūtītājs priekšroku dos tādiem pretendentiem, kuriem vismaz 1 noliktava/veikals atrodas ne tālāk kā 30 km attālumā no Pasūtītāja juridiskās adreses (attālumu nosaka pēc tuvākā iespējamā maršruta, izmantojot Google Maps maršruta plānotāja rīku (braukšanas distance ar transportlīdzekli braucot pa ceļu saskaņā ar ceļu satiksmes noteikumiem)). Ja pēc iepriekš norādītā kritērija joprojām būs vairāk kā 4 atbilstoši saimnieciski izdevīgākie piedāvājumi, Komisija veic izlozi Pretendentu klātbūtnē. Izloze var tikt noturēta ar konferencsakaru (telefonkonferencsakaru, videokonferencsakaru) vai citu saziņas iekārtu palīdzību, kas nodrošina visiem Piegādātājiem iespēju vienlaikus piedalīties izlozē.

5.6. Ja iesniegti Iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, Komisija pieņem lēmumu izbeigt iepirkumu bez rezultāta.

5.7. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums.

5.8. Pasūtītājs 3 (trīs) darba dienu laikā pēc tam, kad pieņemts lēmums izbeigt iepirkumu bez rezultāta vai pārtraukt iepirkumu, sagatavo un publicē publikāciju vadības sistēmā ar informāciju par iepirkuma izbeigšanu bez rezultāta vai pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

5.9. Pamatojoties uz Publisko iepirkumu likuma 9.panta astoņpadsmito daļu Iepirkuma procedūras rezultātā noslēgtais līgums 10 (desmit) darba dienu laikā pēc tā spēkā stāšanās dienas tiks publicēts pircēja profilā, ievērojot komercnoslēpuma prasības.

Pielikumi:

|  |  |
| --- | --- |
| 1.pielikums | Pieteikums dalībai iepirkumā  |
| 2.pielikums | Tehniskā specifikācija |
| 3.pielikums | Līguma projekts |
| 4.pielikums | Pretendenta pieredzes apliecinājums |

1. Informāciju par to, kā ieinteresētais piegādātājs var reģistrēties: <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-2)
2. Informāciju par to, kā ieinteresētais piegādātājs var reģistrēties par Nolikuma saņēmēju: <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-3)